న్యూఢిల్లీ : కొత్త కరెన్సీని ఒడుపుగా పక్కదారి పట్టించిన ఘనుల్లో జైన్ కోఆపరేటివ్ బ్యాంకు అధికారులు కూడా ఉన్నారని సమాచారం. ఈ బ్యాంకు ఉన్నతాధికారులు రూ.120 కోట్ల పాత రూ.500, రూ.1000 నోట్లను అక్రమంగా మార్చినట్లు ఆదాయపు పన్ను శాఖ అధికారులు కేసు నమోదు చేశారు. దీనిపై సీబీఐ చేత విచారణ జరిపించాలని ఐటీ అధికారులు భావిస్తున్నట్లు సమాచారం. పెద్ద నోట్ల రద్దు నిర్ణయం వెలువడిన అనంతరం  ఈ బ్యాంకులో జరిగిన లావాదేవీల రికార్డులను ఐటీ అధికారులు తనిఖీ చేస్తున్నారు. కొందరు బ్యాంకు అధికారులు తమ సొంత సొమ్ము రూ.3.5 కోట్ల మేరకు తమ బ్యాంకులోని కొత్త నోట్లతో మార్చుకున్నట్లు అనుమానిస్తున్నారు.తూర్పు ఢిల్లీలోని గాంధీనగర్ నివాసి వినయ్ జైన్ ఫిర్యాదుతో అక్రమాలు వెలుగులోకి వచ్చాయి. ఢిల్లీ పోలీసులకు డిసెంబరు రెండో తేదీన ఆయన ఫిర్యాదు చేశారు. తననను సాక్షిగా చూపిస్తూ సుమారు 9 బ్యాంకు పొదుపు ఖాతాలను జైన్ కోఆపరేటివ్ బ్యాంకులో తెరిచినట్లు పేర్కొన్నారు. తాను వ్యక్తిగత పనిపై అదే బ్యాంకుకు వెళ్ళినపుడు ఈ విషయం తెలిసిందన్నారు. బ్యాంకు అధికారులు సరైన సమాచారం ఇవ్వకపోవడంతో పోలీస్ కంట్రోల్ రూమ్కు ఫోన్ చేసి సహాయం అడిగానని తెలిపారు. ఓ పోలీసు అధికారి జైన్ కోఆపరేటివ్ బ్యాంకు అధికారులతో మాట్లాడి, ఖాతా నెంబర్లు 21456 నుంచి 21464 వరకు తెరిచేందుకు తనను సాక్షిగా చూపించారని చెప్పారన్నారు.
newdhilly : kotta karenseeni odupugaa pakkadari pattinchina ghanullo jain cooaperative byaanku adhikaarulu kuudaa unnaarani samacharam. ee byaanku unnataadhikaarulu roo.120 kotla paata roo.500, roo.1000 notlanu akramamgaa maarchinatlu aadaayapu pannu saakha adhikaarulu kesu namodu chesaru. deenipai cbi chetha vichaarana jaripinchaalani it adhikaarulu bhaavistunnatlu samacharam. pedda notla raddu nirnayam veluvadina anantaram  ee byaankulo jarigina lavadevila rikaardulanu it adhikaarulu tanikhee chestunnaru. kondaru byaanku adhikaarulu tama sonta sommu roo.3.5 kotla meraku tama byaankulooni kotta notlatho maarchukunnatlu anumaanistunnaaru.thoorpu dhilleelooni gandhinagar nivasi vinay jain firyaadutoe akramaalu veluguloki vachayi. dhilli polisulaku disembaru rendo tedeena aayana firyaadu chesaru. tanananu saakshigaa chuupistuu sumaru 9 byaanku podupu khaataalanu jain cooaperative byaankulo terichinatlu perkonnaru. taanu vyaktigata panipai adhe byaankuku vellinapudu ee vishayam telisindannaaru. byaanku adhikaarulu saraina samacharam ivvakapovadamto polies control roomku fon chesi sahayam adigaanani telipaaru. oo polisu adhikari jain cooaperative byaanku adhikaarulatho matladi, khata nembarlu 21456 nunchi 21464 varaku terichenduku tananu saakshigaa chuupimchaarani cheppaarannaaru.